கேள்வி: வஜ்ர ஸூசிகா உபநிடதம் குறித்து விரிவாக சொல்லுங்கள்.
பதில்: வஜ்ர ஸூசிகா உபநிடதம் என்பது சாம வேதத்தைச் சார்ந்த உபநிடதம் ஆகும். முக்திகோபநிடதம்ல் இராமர் ஆஞ்சனேயர்ருக்கு உபதேசித்ததாகக் கூறப்படும் 108 உபநிஷத்துக்களில் இது 38வது உபநிஷத்து. சாமானிய வேதாந்த உபநிடதங்கள் என்ற பகுப்பில் சேர்ந்தது. இதனுடைய தனிச்சிறப்பு 'பிராம்மணன்' என்ற சொல்லுக்கு முழு இலக்கணம் வரையறுப்பதுதான். மரபுவழியாகவும், இந்து சமயவாதிகளின் சாதிக்கொள்கை வழியாகவும் எதெல்லாம் பிராம்மணனுக்கு இலக்கணமாகக் கருதப்படுகிறதோ அவையெல்லாம் தவறு என்று சொல்லும் அளவுக்கு இவ்வுபநிடதம் சிறப்புடையது.
கேள்வி: வஜ்ர ஸூசிகா உபநிடதம் - பெயர்க்காரணம் குறித்து விரிவாக சொல்லுங்கள்.
பதில்: 'வைர ஊசி' என்று பெயர் கொண்ட இவ்வுபநிடதம் முதல் சுலோகத்திலேயே தன்னுடைய பெயர்க்காரணத்தை எடுத்துரைக்கிறது. இது அஞ்ஞானம் என்ற இருளை, கடினமான தாதுப்பொருள்களில் துவாரம் செய்து நுழையும் வைர ஊசிபோல் பிளக்கும் சாத்திரம். மெய்யறிவு இல்லாதவர்க்கு இது ஒரு கண்டனமாகவும், மெய்யறிவு படைத்தவர்க்கு இது ஓர் அணிகலனாகவும் அமையும்.
கேள்வி: வஜ்ர ஸூசிகா உபநிடதம் - நூலின் ஒரே கேள்வி குறித்து விரிவாக சொல்லுங்கள்.
பதில்: நான்கு வர்ணங்களில், 'பிராம்மணன்' என்பவன் யார்? எதை ஆதாரமாகக்கொண்டு அவன் 'பிராம்மணன்' ஆகிறான்? ஜீவனா? தேகமா? ஜாதியா? ஞானமா? கருமமா? தருமமா?
கேள்வி: வஜ்ர ஸூசிகா உபநிடதம் - ஜீவனைக் குறிப்பதல்ல குறித்து விரிவாக சொல்லுங்கள்.
பதில்: ஏனென்றால் * சென்றதும் வரப்போவதுமான பல உடல்களிலும் ஒரு ஜீவனின் அமைப்பு மாறுவதில்லை. * ஒரே ஜீவனுக்கு கருமவசத்தால் பல உடல்கள் ஏற்படுகின்றன. * பலவித உடல்களிலும் ஒரே மாதிரி ஜீவன் தான் உள்ளது.
கேள்வி: வஜ்ர ஸூசிகா உபநிடதம் - உடலைக் குறிப்பதல்ல என்பது என்ன?
பதில்: ஏனென்றால் *வெவ்வேறு சாதி என்று அழைக்கப்படும் அத்தனை மனிதர்களுக்கும் ஐம்பூதங்களாலான உடல்கள் ஒரே வடிவாயுள்ளன. *மூப்பு, மரணம் முதலிய உடல் தர்மங்கள் சமமாகவே காணப்படுகின்றன. *பிராம்மணன் வெள்ளை, க்ஷத்திரியன் சிவப்பு, வைசியன் மஞ்சள், சூத்ரன் கருப்பு என்றபடி நியமம் ஏதும் இல்லை. *தந்தையான ஒரு பிராம்மணனுடைய உடலை எரித்த புத்திரனுக்கு பிரம்மஹத்தீ என்ற தோஷம் ஏற்படுவதில்லை
கேள்வி: வஜ்ர ஸூசிகா உபநிடதம் - ஜாதியால் ஏற்படுவதல்ல குறித்து விரிவாக சொல்லுங்கள்.
பதில்: ஏனென்றால் *பிற ஜாதி உயிர்களிலும் அநேக ஜாதிகளில் பல மகரிஷிகள் தோன்றியுள்ளனர். ::ருஷ்யசிருங்கர் மானிட ஜாதியில் பிறந்தவர். கௌசிகர் தர்ப்பையில் தோன்றியவர். ஜாம்பூகர் நரியிடம் பிறந்தவர். வால்மீகி புற்றினிருந்து உதித்தவர். வியாசர் செம்படவப் பெண்ணுக்குப் பிறந்தவர். கௌதமர் முயலிடம் பிறந்தவர்.வசிஷ்டர் ஊர்வசியிடம் பிறந்தவர். அகத்தியர் குடத்தில் தோன்றியவர். இன்னும் இம்மாதிரி பிறவியில்லாமலேயே ஞானமடைந்த ரிஷிகளும் இருந்திருக்கின்றனர். ஆகையால் ஜாதியால் பிராம்மணன் என்பதும் ஒவ்வாது.
கேள்வி: வஜ்ர ஸூசிகா உபநிடதம் - கருமத்தாலும் அல்ல என்பது என்ன?
பதில்: எல்லா உயிர்களுக்கும் ஊழ்வினை, தொல்வினை, வருவினை என்ற வினைகளால் ஏற்படும் கருமங்கள் எல்லோருக்கும் பொது. அவரவர்கள் பூர்வகருமத்தல் தூண்டப்பட்டு இப்பிறவியில் செயல்களில் ஈடுபடுகிறார்கள்
கேள்வி: வஜ்ர ஸூசிகா உபநிடதம் - தருமத்தாலும் அல்ல பற்றி விளக்கவும்.
பதில்: க்ஷத்திரியர், வைசியர் முதலானோர்களில் பொன்னை தானதருமத்தில் வழங்கியவர் பலர் இருக்கின்றனர். அதனால் தருமம் செய்பவன், அல்லது செய்தவன் தான் பிராம்மணன் என்பதும் பொருந்தாது.
கேள்வி: வஜ்ர ஸூசிகா உபநிடதம் - துணைநூல்கள் என்பது என்ன?
பதில்: *"அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை. * http://www.celextel.org/108upanishads/vajrasuchika.html பகுப்பு:உபநிடதங்கள் பகுப்பு:சமசுகிருத நூல்கள்